Так, галоўны рэдактар выдавецтва “Мастацкая літаратура” Віктар Шніп адразу адзначыў, што ў выдавецтве ўсё робіцца для таго, каб беларускія мастакі “былі на слыху”, не забываліся. — Зусім скора з’явіцца першая кніга серыі “100 вершаў”, прысвечаная 80-годдзю са дня нараджэння Міхася Стральцова. Аформлена кніга творамі Валерыя Шкарубы, якія найбольш дакладна перадаюць эмацыянальны стан вершаў. Рыхтуецца выданне да 100-годдзя Пімена Панчанкі, дзе таксама будуць размешчаны работы беларускіх мастакоў, — сказаў галоўны рэдактар. — Што да ганарараў, то яны невялікія, і для майстроў лепшы варыянт — атрымаць некалькі экзэмпляраў кніг у лік ганарара. Некаторыя мастакі гатовыя заплаціць уласнымі грашыма, каб выдалі каталог іх работ.